646 Sitzung der philosophisch-historischen Klasse 



et pour ce devint envieus 



quil n'estoit meis si gracieus 



as deciples come il estoient 



li uns vers l'autre et s'entr' amoient . . • 



ä ce tens teu coustume avoient 



li charnberlein que il preuoient 



la disme de quan que on donnoit 



ä leur seigneurs, et leur estoit. 



or avint au jour de la cene 



que Marie la Madaleine 



vint droit en la meison Symon. 



ä la table trouva Jhesum 



avec ses deciples seant, 



Judas devant Jhesu menjant. 



dessouz la table se muca, 



as piez Jhesu s'agenouilla. 



mout commenca fort ä plourer, 



les piez nostre seigneur laver 



de ses larmes, et les torchoit 



de ses chevous que biaus avoit. 



apres les oint d'un oignement 



qu'aporta precieus et gent, 



et le cbief Jhesu autresi. 



et la meison si raempli 



de la precieuse flereur 



de l'oignement et de l'oudeur 



que cbascuns d'eus se merveilla. 



mais Judas moult s'en courouca. 



trois cenz deniers, ou plus, valoit: 



sa rente perdue en avoit. 



c'est en disme trente deniers: 



c'en devoit estre son louiers. 



commenca se ä pourpenser 



comment les pourra recouvrer. 



li anemi nostre seigneur 

 furent tout ensemble assemble 

 en un hostel en la cite: 

 ly hostes eut non Chayphas. 



